Jana Kaniaková

Vodopád lásky

Ukážka z elektronickej knihy

© Jana Kaniaková, 2016

ISBN: 978-80-972324-4-3

Výber a úprava básní: Aleš Horváth

O autorke

Janka je usmievavá mladá mamička, ktorá ma oslovila jej básňami. Páčia sa mi Jankine básne, lebo sú plné nehy, lásky i smútku zároveň. Pripomína mi pesničky Mariky Gombitovej, lebo obidve odhaľujú v svojich dielach krásu svoju srdca. Obe vo svojich srdciach trpia, ale napriek tomu ukazujú svetu krásu a lásku. Obe majú môj obdiv, lebo vo svojich dielach obidve skrývajú hlboké myšlienky, ktoré sú vždy aktuálne a tak prepotrebné pre dnešné dievčatá i mladé devy, lebo vyjavujú to, čo vo svojich srdciach skrývajú.

Prajem príjemné čítanie, plné hlbokých myšlienok i láskyplných spomienok na Jankine básne.

Aleš Horváth

Vzdialenosť

Vzdialenosť medzi Tebou a mnou je,

Vzdialenosť, ktorá ma v srdiečku sužuje.

Keď nás spájajú len písmenka,

ktoré tak milujem

a  v sebe nosím,

vždy keď na Teba často myslím.

Vzdialenosť nás delí

a zároveň spája

ako príliv a odliv,

na ktorý sa rada dívam,

keď Ťa v srdci mám.

Oheň

V mojom srdci

hrajú farby pestré ako dúha,

no keď Ťa vidím,

oheň sa vo mne zapáli

ako nádej, že raz budeš môj.

V Tvojom objatí sa pritúliť ako do pavučinky,

ktorú spriadli pavúčiky šťastím.

Si tým ohňom,

ktorý vo mne to krásne zapálil.

Ten oheň nech tlie celú večnosť

ako to, čo cítime,

keď sme spolu vo farbách dúhy.

Našu lásku navždy uchovať

ako poklad,

ktorý žiari v každom z nás

kto miluje a má ma rád.

Bozk

Som dievča ako každé iné,

ktoré túži po bozku,

po ktorom nikdy nezabudne,

ako chutí.

Prvý bozk ten sladučký a jemný,

najvzácnejší, čo každá žena zažije

ak je ten bozk krásny a neopakovateľný.

Krásny bozk v pamäti

dodnes mám.

Ten bozk,

na ktorý vždy

s úsmevom spomínam

Tajomný muž

Po ulici kráčam

a za mnou v tom tichu

niekto je.

Tajomný muž,

ktorý ma sleduje.

Pýtam sa sama,

„Kto to je?“

Zahalený celý v čiernom

ako by nechcel,

aby som uzrela jeho zrak

Vtom otočí ma k sebe

Pobozká ma.

Ten tajomný muž

v mojich snoch

objavuje sa mi stále,

no keď sa prebudím,

on je už preč.

Na perách jeho bozk teplý mám

a verím,

že raz ho spoznám

a bozk mi opäť dá…

Koniec ukážky

ISBN 978-80-972324-4-3

Vytvorenie elektronickej verzie Dibuk, s. r. o., 2016

Vytvorené prostredníctvom Publico.sk

Table of Contents

O autorke

Vzdialenosť

Oheň

Bozk

Tajomný muž